Diari Oficial de la Generalitat Valenciana


Sumari del DOGV 2437, del 27-01-1995 (1995/833670)

RESOLUCIÓ d'11 gener de 1995, del Rectorat de la Universitat de València, per la qual convoca a concurs públic una plaça de becari d'investigació en l'àrea de genètica.
------------------------------------------------------------------------------------------------------------------------------------------------------------------------

### Dades del document

Número de DOGV
:   2437

Data del DOGV
:   27-01-1995

Secció del DOGV
:   AUTORITATS I PERSONAL

Número del document
:   1995/833670


Data del document
:   11-01-1995

Organisme emissor
:   Universitat de València

Tipus de document
:   Resolució

RESOLUCIó d'11 gener de 1995, del Rectorat de la Universitat de València, per la qual convoca a concurs públic una plaça de becari d'investigació en l'àrea de genètica.   
Aquest rectorat, fent ús de les competències que li atribueix l'article 4t de l'OM de 27 de març de 1986, i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Genoma de levadura», dirigit pel prof. Manuel Pérez Alonso, del Departament de Genètica de la Facultat de CC. Biològiques.  
2. Nombre de places: 1.  
3. Perfil de la beca:  
3.1.Requisits:  
3.1.1. Títol de llicenciat en Ciències Biològiques, especialitat fonamental.  
3.1.2. Alumne de tercer cicle (o compromís de matricular-se).   
3.2.Mèrits a valorar:   
3.2.1. Coneixements d'anglès.  
3.2.2. Experiència en tècniques de DNA recombinant.  
3.2.3. Experiència acreditable en seqüenciació d'ADN.  
3.3. Objectius de la beca: determinació de la seqüència de nucleòtids d'un segment del genoma de rent.  
3.4. Condicions de la beca.  
3.4.1. Durada: 1 any prorrogable a partir de l'1 d'abril de 1995.  
3.4.2. Dotació: 153.375 PTA/mes, brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.  
3.4.5. La presentació de sol.licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vice-rector d'Investigació.  
6. Procediment de selecció: la Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
València, 11 de gener de 1995.- El vice-rector d'Investigació: Juli Peretó Magraner.